**Ulli Lommel**, født 21. desember 1944 i Zielenzig i Preussen i Tyskland, død 2. desember 2017 i Stuttgart) var en tysk filmregissør og skuespiller. Som regissør er han mest kjent for sine skrekkfilmer og som skuespiller for å ha medvirket i filmene til Rainer Werner Fassbinder.

Liv og virke
------------

### Bakgrunn

Ulli Lommel var sønn av skuespilleren og komikeren Ludwig Manfred Lommel (1891–1962) og hans hustru skuespillerinnen Karla von Cleef, og bror til skuespillerinnen Ruth Lommel (født 1918) og filmfotografen Manuel Lommel (født 1949).

### Karriere

Hans karriere begynte på 1960-tallet. En av hans tidlige filmroller var i Russ Meyers i Tyskland innspilte *Fanny Hill* (1964, basert på John Clelands roman *Fanny Hill*). I 1969 medvirket han i Rainer Werner Fassbinders første langfilm, *Kjærligheten er kaldere enn døden*. Fassbinder og Lommel skulle samarbeide i et stort antall filmer, blant annet produserte Fassbinder *Die Zärtlichkeit der Wölfe* (1973), en av Lommels tidlige filmer som regissør. For den filmen ble Lommel nominert til Gullbjørnen ved Berlins filmfestival. Lommel medvirket også blant annet i filmene *Der amerikanische Soldat*, *Effi Briest* og *Chinesisches Roulette*.

Mot slutten av 1970-tallet flyttet Lommel til USA der Andy Warhol produserte hans filmer *Cocaine Cowboys* og *Blank Generation*. Han giftet seg også med skuespillerinnen Suzanna Love som skulle komme til å medvirke i de fleste av hans filmer under den tiden de var gifte, frem til 1987. I den perioden regisserte han blant annet *The Boogeyman* (1980), *BrainWaves* (1983 med Keir Dullea og Tony Curtis) og *The Devonsville Terror* (1983, med Donald Pleasence). *The Boogeyman* var en av de filmene som figurerte i videovoldsdebatten i flere land tidlig på 1980-tallet. Blant annet ble den oppført på den såkalte video nasty-listen i Storbritannia.

Ulli Lommel fortsatte å regissere lavbudsjettfilmer på 1990-tallet, og på 2000-tallet regisserte han blant annet *Daniel - Der Zauberer* (2004) med den tyske popsangeren Daniel Küblböck. Filmen har under perioder toppet Internet Movie Databases "Bottom 100"-liste. Han gjorde også en rekke direkte-til-DVD-filmer om kjente seriemordere, som fikk gjennomgående negativ kritikk.

Referanser
----------

1. ↑   Gemeinsame Normdatei, besøkt 9. april 2014[Hentet fra Wikidata]
2. 1 2   Autorités BnF, BNF-ID 142001997[Hentet fra Wikidata]
3. 1 2   filmportal.de, Filmportal-ID 0c8abf9221264957b580bc1c518b439f, besøkt 9. oktober 2017[Hentet fra Wikidata]
4. ↑   Social Networks and Archival Context, SNAC Ark-ID w6bx141q, besøkt 9. oktober 2017[Hentet fra Wikidata]
5. ↑   Freebase-data fra Google[Hentet fra Wikidata]
6. ↑   «‘The Boogeyman’ Director Ulli Lommel Has Passed Away»[Hentet fra Wikidata]
7. ↑  se for eksempel Censurveckor på Cinemateket! Arkivert 20. oktober 2006 hos Wayback Machine. Vujer
8. ↑  IMDb bottom 100, lest 2010-02-01

Eksterne lenker
---------------

* (en) Ulli Lommel på Internet Movie Database Rediger på Wikidata

* (sv) Ulli Lommel i Svensk Filmdatabas Rediger på Wikidata

* (da) Ulli Lommel på Filmdatabasen Rediger på Wikidata

* (fr) Ulli Lommel på Allociné Rediger på Wikidata

* (en) Ulli Lommel på AllMovie Rediger på Wikidata

* (en) Ulli Lommel hos Rotten Tomatoes Rediger på Wikidata

* (en) Ulli Lommel hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Deutsche Biographie **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** BNE
 |